sinarproject/legisdata huggingface dataset:
Pertanyaan 151: MASALAH BANJIR DI DUN IJOK
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN DR. IDRIS BIN AHMAD (N11 IJOK)
Jawapan oleh: Y.A.B. Dato' Menteri Besar

Y.B. TUAN DR. IDRIS BIN AHMAD

Apakah tindakan yang akan di ambil untuk mengatasi sepenuhnya masalah banjir yang sering melanda kawasan2 kampung dan pekan di DUN Ijok?

Y.A.B. Dato' Menteri Besar

a) Untuk makluman, tindakan yang diambil untuk mengatasi masalah banjir di DUN Ijok secara khusus adalah pelaksanaan projek Rancangan Tebatan Banjir Sungai Buloh (Fasa 1) dengan kos sebanyak RM40 juta dan dijangka siap pada tahun 2023 (Tempoh pelaksanaan - 3 tahun). Projek ini akan memberi manfaat kepada penduduk di Kg. Parit Mahang, Kg. Bukit Kuching, Kg. Bukit Cherakah, Kg. Ijok, Kg. Harmoni serta kawasan-kawasan sekitar kampung-kampung tersebut.

MAKLUMAT TAMBAHAN

Nama Projek

: Rancangan Tebatan Banjir Sungai Buloh (Fasa 1)

Kos Projek : RM 40 Juta

:Telah dibentang dalam Mesyuarat Lembaga Status Projek Perolehan Kementerian Alam Sekitar dan Air pada 29 Jun 2020. Pihak jabatan masih menunggu keputusan daripada kementerian.

Skop Projek :

• Menaiktaraf dan membina ban sepanjang 14.65 km (CH1,200 – CH14,650)

• Mendalamkan sungai – 9 km

• Membina 2 kunci air (Parit BCXYZ & Ijok, Compartment D)

• Memasang 4 buah pam

• Menaiktaraf ‘borrow-pit’ – 4km

• Membina 1 buah kuarters

• Membina 1 buah jambatan

• Menaiktaraf 12 nos ‘outlet structure’

• Menaiktaraf log-boom